|  |  |  |  |  |
| --- | --- | --- | --- | --- |
| Razred: 3. b | Predmet: SLJ | Ura:. | Datum: | Učitelj: Tamara Benčič |
| **Sklop: GIBANJE IN SNOVI** | | | | |
| **Učna enota**: Pravljica: PEKARNA MIŠMAŠ | | | | |
| **Cilji:**   * Doživljajo interpretativno prebrano pravljico. * Berejo odlomek pravljice. * Predstavijo svoja predvidevanja o književnem dogajanju v pravljici. * Zaznajo razliko med dogajanjem v domišljijskem in realnem svetu. * Napišejo nadaljevanje pravljice. | | | | |
| **Učne metode:** *verbalno tekstualna* – razlaga, razgovor, pripovedovanje, poslušanje, poročanje, grafično delo, branje, pisanje, opazovanje  *demonstrativno ilustracijska –* prikazovanje oz. demonstracija  *izkustveno učenje –* igra, praktično delo | | | | |
| **Učne oblike:** frontalna, individualna, skupinska, delo v dvojicah | | | | |
| **Učni pripomočki/sredstva:** B/100, 101, knjiga Pekarna Mišmaš, slike iz knjige | | | | |
| **IZVEDBA UČNE URE** | | | | |
| * *Motivacija*   Učence prosim, da se udobno namestijo in zaprejo oči. Povabim jih, da v mislih stopijo v prodajalno kruha. Spodbujam jih, da opišejo svoje občutke (vonj po sveže pečenem kruhu).  *»Zaprite oči. Predstavljajte si, da potujete ven iz šole. Zelo ste lačni, kruli vam v želodcu. Pridete do vasi in zagledate pekarno. Vstopite vanjo. Kakšna je? Kaj zagledate na policah? Kako diši v pekarni? Lahko odprete oči.«*  *»Kako ste se počutili?«*  Učenci pripovedujejo, katero vrsto kruha radi jedo, kje kupijo kruh, čigavi starši pečejo kruh doma, kakšna je razlika med doma pečenim kruhom in kupljenim kruhom.  Vprašanja:  *»Ali tudi vi kupite kruh v pekarni ali ga starši pečejo doma? Kakšna je razlika med doma pečenim kruhom in kupljenim kruhom? Iz česa je kruh? Katero vrsto kruha imate najraje?«*   * *Najava besedila*:   *»Tudi v pravljični deželi je odlična pekarna. V njej so pekli najboljši kruh dokler ….«*  *»Prebrala vam bom pravljico Svetlane Makarovič z naslovom Pekarna Mišmaš.«*   * *Priprava na poslušanje*   Učenci se udobno namestijo in se pripravijo na poslušanje.   * *Branje pravljice – poslušanje radijske igre*   Poslušajo radijsko igro. Poslušajo celo pravljico.  Učenci poslušajo in doživljajo besedilo.   * *Čustveni odmor*   Poglobijo doživetja in čustva ter uredijo vtise, ki jih je nanje naredilo besedilo.   * *Izjava po čustvenem odmoru*:   »Nikomur ni šlo v glavo, kako je mogoče, da iz tako malo moke napeče toliko dobrega kruha.«     * *Vprašanja o vtisih učencev:*   »Kakšna se vam je zdela pravljica? Ali vam je bila všeč? Zakaj da/ne?«.   * *Vprašanja za razumevanje:*   »Kje je bila pekarna Mišmaš? Od kod so dobivali moko? Kako se je začenjal dan?«  Opiši Mišmaša. »Zakaj so ljudje hodili prav k njemu po kruh? Kaj so ga ljudje spraševali? Kdaj se je Mišmaš nasmehnil?«  »Kam se je Mišmaš odpravil, ko so ljudje po hišah zaspali? Kako je bilo v podzemni dvorani? Kdo je Mišmašu pomagal peči kruh? Kako so miške pekle kruh? Kako je Mišmaš priganjal miške? Do kdaj so miške delale?«  »Kaj se je zgodilo ob polnoči? Kako so ljudje – miške vzklikali Mišmašu?«   * *Neznane besede:* * **skopulja** - ekspr. *skopa ženska:* nihče ne mara te brezsrčne skopulje * **opravljivka** – *ženska, ki (rada) opravlja:* vaške opravljivke / ta novinarka je bila znana opravljivka * **zavist** – *občutek velikega nezadovoljstva, da kdo ima, je deležen česa, kar si osebek želi:* ob njihovem bogastvu, uspehu ga obide, prevzame zavist. * **ciza** – ročni voziček na dveh kolesih * *Interpretacija*   Učenci opazujejo imena v pravljici. »Kako se imenuje vas in kako pekarna? Kako pa se imenuje vaški pek? Kaj opazite?«  Iz Mišmaševe pekarne je čudovito dišalo po vsej vasi. »Kaj vse je dišalo?«  Mišmaš potrebuje cenik – obesil ga bo na steno svoje pekarne. A ker nima časa, da bi ga izdelal sam, mu ga naredite vi. Upoštevajte količino moke, ki jo Mišmaš porabi za pripravo dobrot.  V skupinah izdelajo cenik.  Skupine cenike primerjajo med seboj.   * *Poglabljanje doživetja*   V skupinah učenci ob slikah/odlomkih/povedih sestavijo potek pravljice. Skupine pripovedujejo/obnovijo pravljico. Spodbudimo učence, naj zapišejo drugačen razplet in konec pravljice. | | | | |